**Všeobecne záväzné nariadenie Obce Slavec č. 1/2017 o zavedení a poskytovaní elektronických služieb**



Obecné zastupiteľstvo Obce Slavec , v súlade s § 6 a § 11 ods. 4 písm. g) zákona č. 369/1990 Zb. o obecnom zriadení v znení neskorších právnych predpisov, zákona č. 305/2013 Z. z.   
o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o eGovernmente) v znení neskorších právnych predpisov,   
a ustanovenia § 98b ods. 5 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších právnych predpisov, uznieslo sa dňa 31.10.2017 na tomto všeobecne záväznom nariadení č. 1/2017 o zavedení a poskytovaní elektronických služieb (ďalej len „VZN“) :

**§1 Predmet úpravy**

1. Účelom tohto VZN je umožniť právnickým osobám, fyzickým osobám a fyzickým osobám - podnikateľom (ďalej v texte len „právnickým a fyzickým osobám") uplatňovať výkon svojich práv a plnenie svojich povinností, vo vzťahu k Obci Slavec elektronicky, ako aj vybrané náležitosti výkonu verejnej moci elektronicky a elektronickej komunikácie obce Slavec voči právnickými a fyzickými osobami v rozsahu právomoci obce Slavec podľa osobitných predpisov.

2. Elektronické služby zabezpečuje Obec Slavec prostredníctvom špecializovaného portálu na webovom sídle https://www.dcom.sk, ako aj ústredného portálu verejnej správy, prístupného na webovom sídle https://www.slovensko.sk.

3. Aktualizovaný zoznam elektronických služieb, ktoré obec Slavec poskytuje, ako aj ich popis   
a návod na ich používanie sú uvedené na portáloch uvedených v bode 2.

**§2 Osobitné ustanovenia**

1. Pre využívanie elektronických služieb je nevyhnutná príslušná miera autorizácie   
a autentifikácie podľa zákona o eGovernmente, pokiaľ pri jednotlivých elektronických službách nie je uvedené inak.

2. Ak sa vo všeobecne záväzných nariadeniach alebo iných predpisoch Obce Slavec vyžaduje písomná forma komunikácie, považuje sa za ňu listinná aj elektronická komunikácia podľa osobitného predpisu (napríklad § 17 a nasl. zákona o eGovernmente).

**§3 Záverečné ustanovenia**

1. Na tomto Všeobecne záväznom nariadení obce sa uznieslo obecné zastupiteľstvo v Slavci svojim uznesením č. 1/ 2017 dňa 31.10.2017.

2. VZN č. 1/2017 bolo vyvesené dňa 16.10.2017 na úradnej tabuli obce a nadobúda účinnosť dňa 15 dní po jej schválení.

V obci Slavec, dňa 03.10.2017

...................................

Gejza Ambrúš

Starosta obce